WiripediA 


An Choirnís 


Ón Vicipéid, an chiclipéid shaor. 

Is teanga Cheilteach í an Choírnís (Kernowek) i 
ngrúpa na dteangacha Breatnacha. D'éag sí san ochtú 
haois déag ach tháinig gluaiseacht athbheochana ar an 
bhfód san fhichiú haois. Sa lá atá inniu ann, tá 
meánleibhéal Coirnise ag thart ar 3,500 duine agus tá 
Coirnis líofa ag tuairim is 300-400 duine. 


Stair agus Dul i Léig 


Tugadh buille tubaisteach don teanga sa bhlian 1549, 

nuair a rinne Rialtas Éadbhard VI Shasana iarracht úsáid Leabhar na hUrnaí Coitinne as Béarla a chur i 
bhfeidhm i gCorn na Breataine, in ainneoin nach raibh Béarla ag cuid mhaith de na daoine ansin. Thosaigh 
éirí amach i gcoinne an rialtais agus cuireadh faoi chois é go brúidiúil. Maraíodh suas le 22% de dhaonra 
fireann Chorn na Breataine le linn na gcaismirtí, rud a chuir dlús mór le meath na teanga sa cheantar sin. 

Meastar gurbh é Cheston Marchant ó Gwithian an cainteoir dúchais Coirnise aonteangach deireanach, fear a 
fuair bás sa bhliain 1665.^^^ Creidtear gurbh í Dorothy Pentreath an cainteoir dúchais deireanach agus d'éag 
sí siúd sa bhliain 1777. 

Athbheochan 


Clár ábhaír 

Coirnis 

{Kemowek) 

Á labhairt: 

sa Ríocht Aontaithe 

Réigiún: 

Corn na Breataine 

Cainteoirí san lomlán: 

3,500 

Rang: 

(Ní sa chéad 100) 

Líne ghinealaigh: 

Ind-Eorpais 

Ceilteach 

Breatnach 

Coirnis 

Stádas Oifigiúil 

Teanga Oifigiúil: 

- 

Foras Pleanála Teanga: 

Keskowethyans an 

Taves Kernewek 

Cóid teangeolaíocha 

ISO 639-1 

kw 

ISO 639-2 

cor 

ISO 639-3 

cor (http://www.sil.or 
g/iso639-3/documentati 
on.asp?id=cor) 

Amharc ar: Teanga 

- Liosta Teangacha 


Níl muintir Chorn na Breataine ar aon bharúil ar an gcineál Coirnise ab fhearr a athbheochan, áfach. Tá trí 
leagan den Choirnis athbheoite á n-úsáid inniu, mar atá, an Choirnis Choitianta (Kernewek Kemmyn), an 
Choirnis Aonchineálaithe nó Kernewek Unys, agus an Choirnis Chomhaimseartha. Is í an Choirnis 
Aonchineálaithe an leagan is sine acu, agus é bunaithe ar Choirnis na ndrámaí mistéireacha ón gcúigiú agus 
ón séú haois déag. Maidir leis an gCoirnis Chomhaimseartha, tarraingíonn sí ar theanga na gcainteoirí 
deireanacha dúchais, agus í drogallach go maith roimh fhocail nuachumtha. 







Is í an Choirnis Choitianta 
an ceann is deireanaí acu. 
Tá sí bunaithe ar theanga 
na ndrámaí céanna agus an 
Choirnis Aonchineálaithe, 
ach in áit úsáid a bhaint as 
an litriú comhaimseartha, 
tá litriú dá cuid féin ag an 
gCoirnis Choitianta atá 
bunaithe ar an bhfuaimniú, 
de réir mar a thuigeann 
cumadóir na Coirnise 
Coitianta é. Mar sin, is é an 
litriú an difríocht is 
suntasaí idir an dá chineál 

Coirnise seo. 

Tháinig an Choirnis Choitianta in úsáid go forleathan i ngluaiseacht 
athbheochana na Coirnise sna 1990idí, ach san am céanna, is iomaí 
locht a fuair teangeolaithe oilte uirthi. Inniu, tá Nicholas WiIIiams , 
an teangeolaí Sasanach atá lonnaithe i m BaiIe Átha Cliath agus é ina 
fhile Coirnise sular tharraing sé Gaeilge líofa air féin, ar an duine is 
mó a dhéananns tromaíocht ar an gCoirnis Choitianta. Is é a bharúil 
féin ná gur fearr an Choirnis Aonchineálaithe a fhorbairt agus a 
fheabhsú, ós rud é go bhfuil sí bunaithe ar an litriú traidisiúnta. Dar 
leis, ba chóir don ghluaiseacht athbheochana díriú ar an teanga 
thraidisiúnta, seachas teanga shaorga dá cuid féin - agus is é an meas 
atá aige ar an gCoirnis Choitianta gur teanga shaorga atá ann. 

Tá Williams tar éis a leagan féin den Choirnis Aonchineálaithe - an 
Choirnis Aonchineálaithe Leasaithe, nó Kernowek Unys Amendys, a 
chur ar fáil ina chuid téacsleabhar (ar nós Clappya Kernowek, a 
foilsíodh an chéad uair sa bhliain 1997) agus foclóirí (go háirithe 
Gerlyver Sawsnek-Kernowek, a tháinig i gcló sa bhliain 2000). Níl 
an Choirnis seo ródhifriúil leis an gCoirnis Aonchineálaithe, ach is 
minic a roghnaíonns sí focail iasachta ón mBéarla a bhí in úsáid sa 
teanga thraidisiúnta, in áit na bhfocal sean-Choirnise nó fiú 
Breatnaise a úsáideanns lucht athbheochana na teanga go minic leis 
an m Béarlachas a sheachaint. Sa bhreis ar an téacsleabhar agus ar an 
bhfoclóir, tá aistriúchán Bíobla foilsithe ag WiIIiams lena leagan féin 
den Choirnis a chraobhscaoileadh. 

Caighdeán Scríofa Nua 



Léarscáil ar a léirítear dul i léig na 
teanga i gCorn na Breataine de réir 
na mblianta 

Leac chuimhneacháin Éirí Amach 
an Leabhair Urnaithe , gar do 
Choláiste Glasney, Pennrynn, Corn 
na Breataine 



Cornish: Main tanguage $peakers. 
Census 2011 




% daoine a dúirt go raibh Coirnis an 
príomtheanga a bhí acu I gach 
paróiste de réir daonáireamh R.A. 
2011. 


Ar 9 Bealtaine 2008, glacadh le caighdeán scríofa nua don Choirnis ag cruinniú de chuid Pháirtíocht 
Theanga na Coirnise.^^^ Foireann teangeolaithe a d'fhorbair an caighdeán seo, agus an teangeolaí loruach, 
Trond Trosterud, i gceannas orthu. Rinneadh an obair seo faoi choimirce Pháirtíocht Theanga na Coirnise.'^^^ 

1. http://www.magakernow.org. uk/index.aspx?articleid=38590 

3. http://www.telegraph.co.uk/news/uknews/1997718/Cornish-language-makes-a-comeback.html 

■ Suíomh gréasáin Pháirtíocht Theanga na Coirnise (http://www.magakernow.org.uk/index.asp 

Teangacha Ceilteacha 

Teangacha Gaelacha Teangacha Breatnacha .rp 

(Q-Cheilteach) (P-Cheilteach) 

^ Gaeilge ■ Gaeilge Mhanann ■ Gaeilge na hAlban | Briotáinis ■ Coirnis ■ Breatnais 

Féach: Teangeolaíocht ■ Na Ceiltigh 

